CELEX: 32019R0913
Language: bg
Date: 2019-05-29 00:00:00
Title: Регламент за изпълнение (ЕС) 2019/913 на Комисията от 29 май 2019 година за подновяване на разрешението за употреба на лантаниев карбонат октахидрат като фуражна добавка за котки и за отмяна на Регламент (ЕО) № 163/2008 (притежател на разрешението Bayer HealthCare AG) (Текст от значение за ЕИП.)

5.6.2019   
               
               
                  BG
               
               
                  Официален вестник на Европейския съюз
               
               
                  L 146/57
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/913 НА КОМИСИЯТА
         от 29 май 2019 година
         за подновяване на разрешението за употреба на лантаниев карбонат октахидрат като фуражна добавка за котки и за отмяна на Регламент (ЕО) № 163/2008 (притежател на разрешението Bayer HealthCare AG)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето и подновяването на такова разрешение.
                  
               
                     (2)
                  
                  
                     С Регламент (ЕО) № 163/2008 на Комисията (2) препаратът лантаниев карбонат октахидрат бе разрешен за срок от 10 години като фуражна добавка за котки.
                  
               
                     (3)
                  
                  
                     В съответствие с член 14 от Регламент (ЕО) № 1831/2003 притежателят на това разрешение подаде заявление за подновяване на разрешението за употреба на лантаниев карбонат октахидрат като фуражна добавка за котки, като поиска добавката да бъде класифицирана в категория „зоотехнически добавки“. Посоченото заявление бе придружено от данните и документите, изисквани съгласно член 14, параграф 2 от Регламент (ЕО) № 1831/2003.
                  
               
                     (4)
                  
                  
                     В становището си от 29 ноември 2018 г. (3) Европейският орган за безопасност на храните („Органът“) заключи, че заявителят е предоставил данни, показващи, че добавката отговаря на условията за разрешаване.
                  
               
                     (5)
                  
                  
                     При оценката на лантаниев карбонат октахидрат бе установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това разрешението за посочената добавка следва да бъде подновено съгласно предвиденото в приложението към настоящия регламент.
                  
               
                     (6)
                  
                  
                     Вследствие подновяването на разрешението на лантаниев карбонат октахидрат като фуражна добавка при условията, предвидени в приложението към настоящия регламент, Регламент (ЕО) № 163/2008 следва да бъде отменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Подновява се разрешението за употребата на посочената в приложението добавка, която принадлежи към категорията „зоотехнически добавки“ и към функционалната група „други зоотехнически добавки“, при спазване на условията, определени в същото приложение.
         
         
            Член 2
            Регламент (ЕО) № 163/2008 се отменя.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 май 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  Регламент (ЕО) № 163/2008 на Комисията от 22 февруари 2008 г. относно разрешение на препарата лантаниев карбонат октахидрат (Lantharenol) като фуражна добавка (ОВ L 50, 23.2.2008 г., стр. 3).
         
            (3)  EFSA Journal (Бюлетин на ЕОБХ), 2018;16(12):5542.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        mg добавка/kg пълноценен фураж със съдържание на влага 12 %
                     
                  
                        
                           Категория „зоотехнически добавки“ Функционална група: „други зоотехнически добавки (намаляващи отделянето на фосфор чрез урината)“
                        
                     
                  
                        4d1
                     
                     
                        Bayer HealthCare AG
                     
                     
                        Лантаниев карбонат октахидрат
                     
                     
                        
                           Състав на добавката:
                        
                        Препарат от лантаниев карбонат октахидрат
                        Най-малко 85 % лантаниев карбонат октахидрат като активно вещество.
                        
                           Характеристика на активното вещество:
                        
                        Лантаниев карбонат октахидрат
                        La2(CO3)3*8H2O
                        CAS № 6487-39-4
                        
                           Метод за анализ
                            (1)
                        
                        За количественото определяне на карбонат във фуражната добавка:
                        метод на Общността (Регламент (ЕО) 152/2009, приложение III, част O
                        За количественото определяне на лантан във фуражната добавка и във фуражите:
                        атомноемисионна спектрометрия с индуктивно свързана плазма (ICP-AES)
                     
                     
                        Котки
                     
                     
                        1 500 
                     
                     
                        7 500 
                     
                     
                        
                                    1.
                                 
                                 
                                    В упътването за употреба на добавката и премиксите се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите, с цел да се предотвратят потенциалните рискове в резултат на употребата им. Когато тези процедури и мерки не могат да отстранят или сведат до минимум споменатите рискове, при употребата на добавката и премиксите се използват лични предпазни средства, включително предпазна дихателна маска.
                                 
                              
                                    3.
                                 
                                 
                                    В упътването за употреба на добавката се посочва следното:
                                    „да се избягва едновременната употреба на храни за животни с високо съдържание на фосфор.“
                                 
                              
                     
                        25 юни 2029 г.
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports